b"\n_START_ARTICLE_\nTireta\n_START_PARAGRAPH_\nUna  tireta, ap\xc3\xb2sit adhesiu, bena adhesiva o tira adhesiva sanit\xc3\xa0ria, \xc3\xa9s una cinta adhesiva de curta extensi\xc3\xb3 amb un ap\xc3\xb2sit esterilitzat al centre, utilitzada per al tractament de ferides petites. Se la coneix popularment com tireta  o  tirita  segons el lloc, per les seves marques vulgaritzades amb les que antigament s'identificava al producte.\n_START_SECTION_\nHist\xc3\xb2ria de les tiretes\n_START_PARAGRAPH_\nLa hist\xc3\xb2ria de les tiretes es deu a l'empresari de Matar\xc3\xb3 Gerard Coll, que va introduir el producte a Espanya despr\xc3\xa9s de la Guerra Civil Espanyola (1936-1939). El producte havia estat inventat el 1917 pel nord-americ\xc3\xa0 Earle Dickson, que treballava per als laboratoris Johnson & Johnson, perqu\xc3\xa8 es va adonar que la seva dona es tallava sovint mentre treballava a la cuina i utilitzava embenats aparatosos que se li desprenien amb facilitat._NEWLINE_El 1954, Coll va crear la marca Tiritas, que es va fabricar a Matar\xc3\xb3 fins a 1988 per part de l'empresa Unitex. En aquesta data va ser adquirida per la multinacional Hartmann, que \xc3\xa9s la que segueix fabricant-la a Matar\xc3\xb3. Aquella marca inventada a Catalunya per als ap\xc3\xb2sits adhesius ha aconseguit introduir-se profundament en aquest temps fins a convertir-se en nom gen\xc3\xa8ric del producte a Espanya."